2008.5.17. Az Európai Unió Hivatalos Lapja L 129/39 (Az EK-Szerződés/Euratom-Szerződés alapján elfogadott jogi aktusok, amelyek közzététele nem kötelező) HATÁROZATOK TANÁCS A TANÁCS HATÁROZATA (2008. február 12.) az egyrészről az Európai Közösségek és tagállamaik, másrészről Izrael Állam közötti társulást létrehozó euromediterrán megállapodás jegyzőkönyvének aláírásáról és ideiglenes alkalmazásáról az Európai Közösségek és Izrael Állam közötti, az Izrael Állam közösségi programokban való részvételét szabályozó általános elvekről szóló keretmegállapodásra vonatkozóan (2008/372/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és külö- nösen annak 310. cikkére, összefüggésben a 300. cikk (2) bekezdése első bekezdésének első és második mondatával, tekintettel a Bizottság javaslatára, mivel: (1) — A Tanács 2007. június 18-án felhatalmazta a Bizottságot, hogy tárgyalásokat folytasson Izraellel a társulást létre- hozó euromediterrán megállapodás jegyzőkönyvéről az Izrael Állam közösségi programokban való részvételét szabályozó általános elvekről szóló keretmegállapodásra vonatkozóan. 2) — A tárgyalások a Bizottság megelégedésére lezárultak. (3) — A Izraellel egyeztetett jegyzőkönyv szövege a 10. cikkben rendelkezik a jegyzőkönyv hatálybalépése előtti ideiglenes alkalmazásáról. (4 — Egy későbbi időpontban való megkötésére figyelemmel, a jegyzőkönyvet a Közösség és tagállamai nevében alá kell írni, és ideiglenesen alkalmazni kell, A KÖVETKEZŐKÉPPEN HATÁROZOTT: 1. cikk A Tanács elnöke felhatalmazást kap, hogy kijelölje az egyrészről az Európai Közösségek és tagállamaik, másrészről Izrael Állam közötti társulást létrehozó euromediterrán megállapodás az Európai Közösségek és Izrael Állam közötti, az Izrael Állam közösségi programokban való részvételét szabályozó általános elvekről szóló keretmegállapodásra vonatkozó jegyzőkönyvének a Közösség és tagállamai nevében történő aláírására jogosult személyt(eke)t. 2. cikk A jegyzőkönyvet, figyelemmel annak későbbi időpontban történő megkötésére, aláírásának napjától ideiglenesen alkal- mazni kell. Kelt Brüsszelben, 2008. február 12-én. a Tanács részéről az elnök A. BAJUK